CELEX: 62010CN0544
Language: et
Date: 2010-11-23 00:00:00
Title: Kohtuasi C-544/10: Eelotsusetaotlus, mille on esitanud Bundesverwaltungsgericht (Saksamaa) 23. novembril 2010 — Deutsches Weintor eG versus Land Rheinland-Pfalz

5.3.2011   
            
            
               ET
            
            
               Euroopa Liidu Teataja
            
            
               C 72/2
            
         Eelotsusetaotlus, mille on esitanud Bundesverwaltungsgericht (Saksamaa) 23. novembril 2010 — Deutsches Weintor eG versus Land Rheinland-Pfalz
   (Kohtuasi C-544/10)
   2011/C 72/03
   Kohtumenetluse keel: saksa
   
      Eelotsusetaotluse esitanud kohus
   
   Bundesverwaltungsgericht
   
      Põhikohtuasja pooled
   
   
      Kassatsioonkaebuse esitaja: Deutsches Weintor eG
   
      Vastustaja: Land Rheinland-Pfalz
   
      Eelotsuse küsimused
   
   
               1.
            
            
               Kas väite tervisealasus Euroopa Parlamendi ja nõukogu 20. detsembri 2006. aasta määruse (EÜ) nr 1924/2006 toidu kohta esitatavate toitumis- ja tervisealaste väidete kohta (1) (viimati muudetud komisjoni 9. veebruari 2010. aasta määrusega (EL) nr 116/2010 (2)) artikli 4 lõike 3 esimese lause koostoimes artikli 2 lõike 2 punktiga 5 või artikli 10 lõike 3 tähenduses eeldab väidet kasuliku toitumisalase või füsioloogilise mõju kohta, mis on suunatud füüsilise seisundi pidevale paranemisele, või piisab ka väitest ajutise mõju kohta, mis piirdub toidu söömise ja seedimise ajavahemikuga?
            
         
               2.
            
            
               Juhul, kui juba väide ajutise kasuliku mõju kohta võib olla seotud tervisega:
               Kas oletuseks, et selline mõju põhineb mingi aine puudumisel või selle sisalduse vähendamisel määruse artikli 5 lõike 1 punkti a ja põhjenduse 15 tähenduses, piisab, kui väites kinnitatakse üksnes, et sellelaadse toidu tihti kahjulikuks peetav mõju on konkreetsel juhul väike?
            
         
               3.
            
            
               Juhul, kui teisele küsimusele vastatakse jaatavalt:
               Kas Euroopa Liidu lepingu 13. detsembri 2007 redaktsiooni artikli 6 lõike 1 punktiga 1 koostoimes Euroopa Liidu põhiõiguste harta 12. detsembri 2007 redaktsiooni (3) artikli 15 lõikega 1 (kutsevabadus) ja artikliga 16 (ettevõtlusvabadus) on kooskõlas see, et veini tootjale või turustajale on eranditult keelatud reklaamimine tervislikkuse väitega käesolevas asjas käsitletaval moel, kuigi see väide vastab tõele?
            
         
      (1)  ELT L 404, lk 9
   
      (2)  ELT L 37, lk 16
   
      (3)  ELT C 303, lk 1